**Вадзім Аляксеевіч Сале́еў** (руск.: Вадим Алексеевич Салеев; нар. 27 мая 1939) — філосаф, культуролаг, мастацкі крытык, доктар філасофскіх навук (1992), прафесар (1994), Заслужаны дзеяч культуры Рэспублікі Беларусь (2000).

Біяграфія
---------

Вадзім Аляксеевіч Салееў нарадзіўся 27 мая 1939 года ў Ленінградзе. У 1962 годзе скончыў рускае аддзяленне філалагічнага факультэта Беларускага дзяржаўнага ўніверсітэта. У 1967 годзе паступіў у аспірантуру кафедры эстэтыкі філасофскага факультэта Маскоўскага дзяржаўнага ўніверсітэта імя М. В. Ламаносава і ў 1972 годзе абараніў кандыдацкую дысертацыю на тэму «Да праблемы фарміравання мастацкай ацэнкі». Працаваў у Беларускім політэхнічным інстытуце, дзе прайшоў шлях ад выкладчыка да прафесара кафедры філасофіі. З 1995 па 2002 год займаў пасаду галоўнага рэдактара часопіса «Асновы мастацтва», з 2002 па 2004 — галоўны рэдактара часопіса «Мастацтва», з 2013 года — галоўны рэдактар навукова-метадычнага часопіса «Артэфакт». Адначасова з 1996 года загадчык аддзела Нацыянальнага інстытута адукацыі Міністэрства адукацыі Рэспублікі Беларусь.

Член Беларускага саюза літаратурна-мастацкіх крытыкаў з 1997 года, член Беларускага саюза тэатральных дзеячаў з 1962 года.

Навуковая і творчая дзейнасць
-----------------------------

В. А. Салееў з’яўляецца адным з найбуйнейшых спецыялістаў СНД у галіне філасофіі, культуралогіі і эстэтыкі. Яму належаць працы па праблемах славянскай і беларускай культуры, тэорыі мастацтва, мастацкай крытыкі, эстэтычнага і мастацкага выхавання, развіццю канцэпцыі развіцця нацыянальнай культуры, методыкі артстрэстэрапіі, артстрэпедагогікі і інш. Аўтар больш за 400 навуковых і навукова-метадычных работ (у тым ліку 9 манаграфій і 6 навучальных дапаможнікаў), больш за 600 артыкулаў у галіне тэатра, літаратуры, архітэктуры і кіно. У літаратурнай творчасці В. А. Салееў рэалізаваў сябе ў філасофскай паэзіі і навелістыцы пад літаратурным псеўданімам *Вадзім Яр*.

Галоўны навуковы супрацоўнік навукова-даследчага аддзела Беларускай дзяржаўнай акадэміі мастацтваў. Член Савета па абароне дысертацый Цэнтра даследаванняў беларускай культуры, мовы і літаратуры і Інстытута філасофіі Нацыянальнай акадэміі навук Беларусі.

Узнагароды і званні
-------------------

* Медаль Францыска Скарыны (2019)
* Заслужаны дзеяч культуры Рэспублікі Беларусь (2000)

Зноскі
------

1. 1 2 3 4 5 6 7 8  Czech National Authority Database Праверана 7 лістапада 2022.<a href='https://wikidata.org/wiki/Track:Q13550863'></a>
2. 1 2  БелЭн, 2002
3. 1 2 3 4 5  Нашы выпускнікі: Салееў Вадзім Аляксеевіч // Сайт філалагічнага факультэта БДУ
4. ↑  Беларуская думка, ліпень 2009. — С. 109
5. ↑  Сайт Беларускай дзяржаўнай акадэміі мастацтваў  (руск.)
6. ↑  Салеев Вадим Алексеевич Архівавана 3 кастрычніка 2019.  (руск.) // Цэнтр даследаванняў беларускай культуры, мовы і літаратуры НАН Беларусі

Літаратура
----------

* *Фатыхава Г. А.* Салееў Вадзім Аляксеевіч // Беларуская энцыклапедыя: У 18 т. Т. 14: Рэле — Слаявіна / Рэдкал.: Г. П. Пашкоў і інш. — Мн. : БелЭн, 2002. — Т. 14. — С. 107. — 10 000 экз. — ISBN 985-11-0035-8. — ISBN 985-11-0238-5 (т. 14).

Спасылкі
--------

* Вадзім Аляксеевіч Салееў на сайце анлайн-энцыклапедыі «Беларусь у асобах і падзеях»
* Нашы выпускнікі: Салееў Вадзім Аляксеевіч // Сайт філалагічнага факультэта БДУ
* *Аляксей Стрэльнікаў  (ВД) (бел.* «Нязручны» інтэлектуал // Газета «Культура», № 22 (1409) 01.06.2019 — 07.06.2019 г.
* Салеев Вадим Алексеевич Архівавана 3 кастрычніка 2019.  (руск.) // Цэнтр даследаванняў беларускай культуры, мовы і літаратуры НАН Беларусі

|  |  |
| --- | --- |
| ⚙️   Нарматыўны кантроль | GND: 134210654 · NKC: js2017941532, js20191034537 · NUKAT: n2015230046 · VIAF: 7144155708704522580009, 57825625 · БАП: 131053 |